Výber poézie z Greenie knižnice

Básne vybrala Renáta Montmartre Bogdáni

Autor

Vydavateľ

Licencia

Vydanie

GKBN

Komunita

Greenie knižnica

CC-BY-NC-ND

Prvé (2019)

000001

O knihe

K zostaveniu reprezentatívneho výberu poézie Greenie knižnice ma motivovala audio zbierka básní A legszebb magyar szerelmes VERSEK. Táto zbierka bola prekvapivo osviežujúca práve v tom, že každú báseň vybrali od iného autora a pridelili inému recitátorovi.

Do výberu som zaradila všetkých 18 autorov, ktorých v sekcii Poézia máme. Čitateľovi sa dostáva pestrá zmes básní dlhších aj kratších, ľúbostných aj spoločenských, drsných aj romantických. Najplodnejšou autorkou knižnice je Mária Nováková s 27 zbierkami a najsľubnejšou zase Maja Jakúbeková, ktorá má u nás síce len jedinú zbierku básní, no jej talent oslovil aj porotcov autorskej súťaže Pars Poetry, ktorí ju zaradili do užšieho výberu.

Obsah

Výber poézie z Greenie knižnice 1

O knihe 2

Obsah 3

Maja Jackobs Jakúbeková 4

Renáta Montmartre Bogdáni 5

Stanislav Hoferek 7

Ria Mruškovičová 8

Jan Indrák 9

Tereza Hrušková 10

Pavel Sekerák 11

Mária Nováková 12

Broňa Zelená 13

Zuzana Balašovová Donátová 15

Daniel Kaločay 16

Milica Mikulová 17

Peter Jarkuliš 18

Henrich Hanušovský 19

Diana Čechovičová 21

Andrea Ferencová 22

Iveta Griešová 23

Patrícia Karabiňošová 24

Maja Jackobs Jakúbeková

#Potulný

Ležíš vedľa mojej kože

dýcha ťa

potápa sa v nemom Anonyme

nevnímaš

zatvorenú dlaň

požičiavaš sa mi

Som vlastník, nie nájomca

Si cestovateľ bez batožiny

vďačný aj za hlt svetla

teplo si nepýtaš

však rád by si si jedno prenajal

zaplatiť môžeš

len sebou

...

O to nemám najmenší záujem.

Renáta Montmartre Bogdáni

Maestrovi

Mlč

Miluj ma

Mimovoľne

Maľuj

Modré Madony

Módne momenty

Mŕtve monumenty

Memento Mori

mimo morí

Morduj Morenu

Maskulínnu

Medznú

Mosti

Medzi myšlienkami

Manipuluj minútami

Mystifikuj mokré múry

Mená

Mestá

Mulice

Mekku, Myrhu, márnice

Mysli mysľou mecenáša

Mrhaj mocou Modrofúza

medového motúza

Maj ma

Mimo

Mileniek

naMotaných Marťaniek

Modifikuj metafory

Milovník metriky

Mandant monetiky

Miláčik Moloch

Mrazivým

Mlčaním maskuj

Málo uMu

Stanislav Hoferek

Sociálne siete

Máme svoje sociálne siete

sme sociálne prípady

je to farebnejšie, viete

ako čumieť do záhrady

Kto s kým a za koľko lajkov

Démon súhlasu znovu súhlasí

ani kapitán s veľkou vlajkou

dnes vraj nepôjde do basy

Tam by bol bez publika

bez národných ovečiek

blbne fyzika i genetika

hlavne že alkohol je liek

Dnes pozerám na reklamy

pod piatimi sú Fejsbúky

zväčšuje sa objem slamy

zavŕtava sa do hĺbky

Bacha, voľakde jednotka

jasné, Unicef lotéria

predstavivosť moja, krotká

tam už hľadala úchyla

Sme správcami svojej plochy

kým pod nohami tečie svet

nehybne čakáme, ako sochy

na svet, ktorý nevidieť

Ria Mruškovičová

Bez vlastníka, či majiteľa

Stekám ti po hrudi, ako ranná rosa po liste,

tancujem bosá, po tvojich ramenách pevných,

nie som ničia, som len svoja, zrodená z Božstva,

tvoje otázky kričia, akože to z toho množstva,

čo medzi nami pretrváva, sedí na tróne,

neskús ma lámať, neskús dýchať moje vône.

Nevlastni ma, prosím, láska predsa je,

nemusíme prisahať si, ani rodiť nádeje,

energia večná, čo preteká srdcami vzájomne,

nepotrebuje papiere, podpisy, sprisahanosť,

chce len nás a šťastných, nech spolu sme radosť.

Nech sme spolu jedno, čo vysiela vibrácie,

bunka spásy a čistoty, z krásy nech si žije.

Žiadne nútenie, ani okovy na naše nohy bosé,

Milujme sa dňom každým, čo narodí sa v ranej rose.

Jan Indrák

Režisér hororu, jenž měl být sen

Mám Tvoji duši na hedvábném provázku

Dost času na vše, žádný však na lásku

Chceš moji pozornost, chceš si mě získat?

Tak zkus chvíli tančit, jak já budu pískat!

Jsi z toho smutná a chceš moji podporu?

Vždyť stále jsi oděna ve cvičebním úboru!

Budu s tebou cvičit, a Ty zakusíš pohanu

Pokaždé, když vezmu si Tvé tělo po ránu

Topíš se v rybníce, kde nevidíš břehy

Žij se mnou životem, jenž prost bude něhy

Chtěla jsi nebe, však peklu jsi blíže

studí Tě železné vězeňské mříže

Celu mohla bys opustit, však cestu ven nevidíš

Prodala jsi důstojnost a ani se nestydíš

Jsi mojí milenkou, kuchařkou, fickou

Dříve měla jsi charakter, nyní stáváš se nickou

Točíš se v kruhu, a nevíš jak ven

Jsem režisér hororu, jenž měl být sen

Tereza Hrušková

Růže

Ve svém těle z plátků růže,

cítím jenom bolest,

trny rostou místo kůže,

místo nohou stonek.

Každý krok je utrpení,

trny místo maček mám,

po ledu teď nekloužu se,

avšak tělo jak fakír mám.

Proč mám tělo samý osten,

proč mne hlava bolí,

kdo ví, avšak to vám řeknu,

na kompost se hodím.

A to bych tak k praktičnosti na závěr vám řekla,

není snadné býti růží, radši lilií bych byla.

Pavel Sekerák

Advertisement

Error 404.

Love not found.

Trying to find something more.

My dreams got drowned.

One heart for sale.

They wrote in the ad.

What if I fail?

I feel something bad.

Mária Nováková

Diaľnica cez lúku plnú kvetov

Rozliate sny,

čierny asfalt,

len ty. A my.

Život a kat.

Staviaš cesty,

cez kvetiny,

presný kompas,

naše viny.

Diaľnica je,

dokončená,

náhliť sa smie,

žiadna zmena.

Žiadny úsmev,

bez priateľov,

znovu blúznim,

len hlad. A lov.

Ja dnes nespím,

nežijem tu, vážne nie,

olovnatý benzín,

vonia ako ľalie.

Broňa Zelená

Psycho Ž

Smútok zaklopal na dvere

a ja som sa zabudla cez kukátko pozrieť.

A otvorila som mu,

celú ma opantal...

Vydrapil srdce a miesto neho prázdnotu nechal.

Odkopol všetku snahu, sny a potrebu dúfania.

Slzy už z očí nevládzu páchať samovraždu,

hlasivky inteligentné slová vydávať,

ruky by najradšej vlasy začali vytrhávať.

A nohy?

Utiekli by najradšej preč,

bez tela,

srdca,

hlavy,

duše…

Rozum nechápe čo sa to deje,

žalúdok hlási, že mu nejako zle je.

Voda už nevie odkiaľ by vystrekla.

A krv?

Tá sa prechádza po tele,

a nič ju neserie.

Podstata bytia sa niekde vytratila,

už nevládzem vzdorovať.

Asi to spravím.

Otvorím okno

a dám posledný bozk asfaltu.

Nik si to neuvedomuje,

že len pár rokov tu žije.

Včera, dnes koľko ľudí zomrelo?

„Vieš to?“

Určite viacej ako sa narodilo.

Krivka sa zväčšuje,

vrah vraha nezabije.

Nikto nie je bez viny,

tak sa napi – daj si ocot vinný.

Zuzana Balašovová Donátová

Zajtra

Stretneme sa zajtra, dnes nemám čas,

zahundre si často nie jeden z nás.

Slová každodenné verné obyčaje,

veci stále vraj normálne,

zvykli sme si na ne.

Až nás postretne nečakané,

rútime sa slzou z kopca.

Čo bolo tak samozrejmé,

ticho rozozvučí srdce zvonca.

Dnes je dnes, zajtra je už iné,

rozkvitla vráska, človek sa rodí, hynie…

Daniel Kaločay

Povieš slovo a stvoríš náhodu

V nahote osamelej chvíle,

sa zamatové sny priestorom túlajú,

len, oči sa v očiach, hľadajú…

povieš slovo a stvoríš náhodu,

tá v dôsledku vyslovených slov,

stáva sa, už iba realitou…

tak prichádzame o svoje sny…

vravíme slová a vytvárame (ne)náhody.

Milica Mikulová

Svoji

V záchvate hnusu, hnisu a humusu

Okúsil chuť prekliateho ovocia

Z nebeskej záhrady

Úplne bez rozmyslu

Vrhol sa do záhuby

Všedných rán

S ňou

/a predsa sám/

S noblesou anorektickej modelky

Živorí

čumí do telky

Robí večere, obedy, raňajky

Žerie tabletky

Kupuje mu pivo

Už sú svoji

/už ho má/

Peter Jarkuliš

Nerieš!

Nerieš ma!

S kým som spal včera.

Nerieš ma!

Aká je moja viera.

Nerieš ma!

Čo hovorím a píšem.

Nerieš ma!

Akú počúvam pieseň.

Nerieš ma!

Ako svoj život žijem.

Nerieš ma!

Keď sa pre svoje sny bijem.

Nerieš ma!

S kým sa stretávam.

Nerieš ma!

Keď sa nevzdávam.

Nerieš ma!

Nebudem ako väčšina.

Nerieš ma!

Prečo ostala mi plešina.

Henrich Hanušovský

KEĎ TO ROBÍ

Milujem pohľad, keď to robí,

moju myseľ si úplne podrobí.

Keď sa hýbe, zadkom vrtí,

zábrany vo mne usmrtí,

myseľ ma opustí,

opasok ma priškrtí.

Chcem len jedno, je jasné o čo ide,

počkám chvíľu, ono to príde.

Chvíľu si vychutnávam,

dýchať prestávam,

chutiam sa oddávam,

odolávať nezvládam.

Všetkým čo robí, mi to len sťažuje,

žiaden krok dvakrát nezvažuje.

Všetko je prirodzené,

proste vrodené,

tajomne čarovné,

neuveriteľné.

Ničí vo mne mňa, stáva sa zo mňa zviera,

všetko iné vo mne umiera.

Začínam zúfať,

prestávam dúfať,

idem skúšať,

šťastie pokúšať.

Som pri nej, môžem cítiť jej dych,

a pár pocitov neopísateľných.

Chcem ju celú,

dievčinu zrelú.

Nedospelo dospelú,

nesmelo smelú.

Zrazu zneistela, ide po mne,

je to pravda, krásne to znie.

Nezaváham, nie,

nech ma zožerie.

Už to vo mne vrie,

zrejme to vie.

Prikladá do ohňa, tuším zhorím,

kým z nej šaty zhodím.

Už na to myslím,

robím, čo si zmyslím.

Všetko rozuzlím,

cestu zvolím.

Riadi sa podľa mňa, zrobí čo poviem,

jedine na mňa ju navediem.

Mám čo som mienil,

city jej som zmenil.

K srdcu jej zamieril,

s ničím iným sa nezmieril.

Diana Čechovičová

Láska bez záruky

Nevyslovené vety

sú ako pred búrkou ticho.

Čakám, či spoja sa svety

So zatajeným dychom

Kto tvorí naše osudy?

A kedy budeme spolu?

Kameň hodený do vody

vždy klesne dolu...

Čítam Ti z ruky

Čo sa stane.

Láska bez záruky

Tak spojme dlane!

Andrea Ferencová

Kameň

V kamennom stave

je moje srdce.

Ťaží ma v hrudi

ale skamenená láska

pri živote ma drží.

Udiera do kameňa

no kameň je tvrdý,

nepustí lásku na svet,

medzi ľudí.

Zohrievam srdce vo dne i v noci.

Nepustí ju kameň,

niet pomoci.

Ibaže by láska

zvonku kameň objala

a naň lásku zoslala.

Tým by sa láska s láskou spojila

a kameň na srdce navždy zmenila.

Iveta Griešová

Smrť

V deň, keď ma smrť zahalí do čierneho závoja,

neuvidíme sa už nikdy viac, láska moja.

Bude to deň, keď ma smrť vyslobodí od všetkého trápenia

a nebude vo mne ani kúsok smútenia,

zabudnem na všetky úskalia,

vypustím dušičku nad polia,

je mi to ľúto, priatelia.

Patrícia Karabiňošová

Tadeáš

Modré oči, blond vlasy,

to sú znaky jeho krásy.

Zuby malé, biele ako sneh,

svojím úsmevom zlomí aj plech.

Má veľkú chuť žiť,

ale aj sa biť.

Kvety mamke nosí,

rád trávu kosí.

Odvahy má dosti,

poláme ti kosti.

Taký je môj brat,

každého má veľmi rád.

Table of Contents

Výber poézie z Greenie knižnice 1

O knihe 2

Obsah 3

Maja Jackobs Jakúbeková 4

Renáta Montmartre Bogdáni 5

Stanislav Hoferek 7

Ria Mruškovičová 8

Jan Indrák 9

Tereza Hrušková 10

Pavel Sekerák 11

Mária Nováková 12

Broňa Zelená 13

Zuzana Balašovová Donátová 15

Daniel Kaločay 16

Milica Mikulová 17

Peter Jarkuliš 18

Henrich Hanušovský 19

Diana Čechovičová 21

Andrea Ferencová 22

Iveta Griešová 23

Patrícia Karabiňošová 24